Carl Walter Meyer (31 Januarie 1965 – 22 Desember 2017) was 'n kunstenaar gebore in Aliwal-Noord, Oos-Kaap. Meyer studeer aan die Universiteit van Pretoria met 'n graad in Beeldende Kuns. Hy studeer verder aan die "Staatliche Kunstakademie" in Düsseldorf, Wes-Duitsland, onder professor Michael Buthe. Hy het ten tye van sy dood in Upington, Noord-Kaap gewoon. Meyer het in 1982 met 'n onderskeiding in kuns gematrikuleer. As universiteitstudent het Meyer ook onderskeidings gekry vir sy graad in beeldende kunste aan die Universiteit van Pretoria, en in 1984 die New Signature-prys vir skilderkuns gewen. Meyer het onder professor Nico Roos en John Clarke gestudeer. Hy het in die vroeë 1990's bekendheid verwerf met sy kenmerkende landskapstudies. Walter Meyer het landskappe, portrette, stillewe, natuurlewe en abstrakte skilderye geskilder en hy het ook in hout gebeeldhou.Hy was eers getroud met Catharina Scheepers en toe met Sophia (nooiensvan onbekend). Meyer en Scheepers het hul egskeiding in 2008 afgehandel. Hy het saam met sy tweede vrou Sophia Meyer (27) in die woonbuurt Augrabies Park in Upington, Noord-Kaap, gewoon.